text: Два дни остават за пререгистрация на заявленията за прием в детски ясли във Варна
  Източник: Varna24.bg 13:44 / 10.02.2014 Отпечатай Изпрати
  Два дни остават за пререгистрация на заявленията за прием в детски ясли във Варна, съгласно правилата и критериите за прием, влезли в сила на 1 декември 2013г.
  От 10.02.2014г. до 12.02.2014г. включително е дадена последна възможност за регистрация на заявление и запазване на входящия номер за всички от списъка с входящи номера.
  На специализирания сайт на община Варна за прием в детските ясли - kg.varna.bg, са публикувани всички регистрирани преди 01.12.2013г. входящи номера, за които няма подадено НОВО заявление, съгласно новите правила и критерии за прием на децата.
  Чакащите класиране, за които на 13.02.2014г. няма регистрирано ново заявление, ще бъдат изтрити от системата за прием.
  Регистрирането на нови входящи номера и заявления за прием ще започне в края на февруари. Датата ще бъде публикувана предварително в сайта за приема. Поради липса на свободни места в детските ясли, класиране за прием се очаква да има при наличие на свободни места.